Леонид Трефолев
Към Русия

Превод от руски: Василка Хинкова, —

chitanka.info

Русийо, поклон до земята!

И аз като теб угнетен

очаквам минутата свята —

да блеснеш свободно пред мен.

Родино, край чуден, безмерен,

и в робския мрак ти блестиш,

подобно на облака черен

над свойте палачи висиш,

които без жалост в сърцето

пронизваха с меч и свинец

и хвърляха кал във лицето,

и сплитаха трънен венец…

Не! Няма от свойте тирани

да теглиш безкрайно тегло…

И няма да носиш ти рани,

ни тръни на свойто чело.

Търпи, моя мила родино,

до сетната силица в теб!

Трепти като въгленче синьо

в печално-широката степ!

Додето от него в полята

невиждан пожар запламти

и буйни езици размята,

и тъмната степ освети!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.